กฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑กฎกระทรวงนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไปข้อ๒ให้กำหนดพิกัดอัตราภาษีสรรพสามิตสำหรับสินค้าและบริการในบัญชีพิกัดอัตราภาษีสรรพสามิตท้ายพระราชบัญญัติภาษีสรรพสามิต พ.ศ. ๒๕๖๐ตามบัญชีท้ายกฎกระทรวงนี้ให้ไว้ณ วันที่ ๑๕ กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.บัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ (เพิ่ม ตอนที่ ๑๓สินค้าสุรา และตอนที่ ๑๔ สินค้ายาสูบ)[๒](เพิ่ม ตอนที่ ๑๖ สินค้าอื่น ๆ ในประเภทที่ ๑๖.๙๐ (๑))[๓](แก้ไขเพิ่มเติม รายการ (๑) (๒) และ (๕) ตอนที่ ๑ สินค้าน้ำมันและผลิตภัณฑ์น้ำมันประเภทที่ ๐๑.๐๕ น้ำมันดีเซล และน้ำมันอื่น ๆ ที่คล้ายกัน)[๔](เพิ่ม (๗) ในช่องรายการและอัตราภาษีในประเภทที่ ๐๑.๐๕ น้ำมันดีเซล และน้ำมันอื่นๆ ที่คล้ายกัน ตอนที่ ๑ สินค้าน้ำมันและผลิตภัณฑ์น้ำมัน)[๕](แก้ไขเพิ่มเติม (ง) ของ (๓) ในประเภทที่ ๐๖.๐๑ และ ๐๖.๐๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คน ตอนที่ ๖ สินค้ารถยนต์และแก้ไขเพิ่มเติม (๑) (๒) (๓) และ (๔) ในประเภทที่ ๐๖.๐๓รถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐กิโลกรัม ตอนที่ ๖ สินค้ารถยนต์)[๖](แก้ไขเพิ่มเติม (๑) ในประเภทที่ ๑๔.๐๑ ยาสูบ ตอนที่ ๑๔สินค้ายาสูบ และแก้ไขเพิ่มเติม (ข) ของ (๖) ในประเภทที่ ๑๔.๐๑ ยาสูบ ตอนที่ ๑๔สินค้ายาสูบ)[๗](แก้ไขเพิ่มเติม รายการ (๕) ตอนที่ ๑ สินค้าน้ำมันและผลิตภัณฑ์น้ำมัน ประเภทที่๐๑.๐๕ น้ำมันดีเซล และน้ำมันอื่น ๆ ที่คล้ายกัน และเพิ่มรายการ (๕/๑) (๕/๒) (๕/๓)(๕/๔) และ (๕/๕) ตอนที่ ๑ สินค้าน้ำมันและผลิตภัณฑ์น้ำมัน ประเภทที่ ๐๑.๐๕น้ำมันดีเซล และน้ำมันอื่น ๆ ที่คล้ายกัน)[๘](เพิ่ม (๒) ในประเภทที่ ๐๒.๐๒ น้ำแร่และน้ำอัดลมที่เติมน้ำตาลหรือสารที่ทำให้หวานอื่น ๆหรือที่ปรุงกลิ่นรสและเครื่องดื่มอื่น ๆแต่ไม่รวมถึงน้ำผลไม้หรือน้ำพืชผักตามประเภทที่ ๐๒.๐๓ ตอนที่ ๒ สินค้าเครื่องดื่มและเพิ่ม (๓) ในประเภทที่ ๐๒.๐๓ น้ำผลไม้ (รวมถึงเกรปมัสต์)และน้ำพืชผักที่ไม่ได้หมักและไม่เติมสุรา ไม่ว่าจะเติมน้ำตาลหรือสารทำให้หวานอื่นๆ หรือไม่ก็ตาม ตอนที่ ๒ สินค้าเครื่องดื่ม)[๙](แก้ไขเพิ่มเติม(๖) ในประเภทที่ ๑๔.๐๑ ยาสูบ ตอนที่ ๑๔ สินค้ายาสูบ)[๑๐](แก้ไขเพิ่มเติม ประเภทที่ ๐๗.๐๑ รถจักรยานยนต์ ตอนที่ ๗สินค้ารถจักรยานยนต์)[๑๑](แก้ไขเพิ่มเติม(๒) ในประเภทที่ ๐๑.๐๔ น้ำมันเชื้อเพลิงสำหรับเครื่องบินไอพ่น ตอนที่ ๑ สินค้ำน้ำมันและผลิตภัณฑ์น้ำมัน)[๑๒](ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ แห่งพระราชบัญญัติภาษีสรรพสามิตพ.ศ. ๒๕๖๐บัญญัติให้รัฐมนตรีว่าการกระทรวงการคลังมีอำนาจออกกฎกระทรวงกำหนดพิกัดอัตราภาษีสรรพสามิตสำหรับสินค้าและบริการไม่เกินอัตราท้ายพระราชบัญญัติดังกล่าวจึงจำเป็นต้องออกกฎกระทรวงนี้ กฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐[๑๓]ข้อ๑กฎกระทรวงนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไปหมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๕ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ บัญญัติให้รัฐมนตรีว่าการกระทรวงการคลังมีอำนาจออกกฎกระทรวงกำหนดพิกัดอัตราภาษีสรรพสามิตสำหรับสินค้าและบริการไม่เกินอัตราท้ายพระราชบัญญัติดังกล่าวจึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๓) พ.ศ. ๒๕๖๐[๑๔]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการตราพระราชกฤษฎีกากำหนดประเภทสินค้าตามพิกัดอัตราภาษีสรรพสามิตพ.ศ. ๒๕๖๐ เพื่อกำหนดให้ผลิตภัณฑ์ที่ใช้เป็นเครื่องดื่มที่มีลักษณะผง เกล็ดหรือเครื่องดื่มเข้มข้นที่มีส่วนผสมของน้ำตาลและสามารถละลายน้ำได้เป็นสินค้าที่ต้องจัดเก็บภาษีสรรพสามิตในประเภทที่ ๑๖.๙๐ ตอนที่ ๑๖ สินค้าอื่น ๆของพิกัดอัตราภาษีสรรพสามิตท้ายพระราชบัญญัติภาษีสรรพสามิต พ.ศ. ๒๕๖๐ประกอบกับมาตรา ๕ แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้รัฐมนตรีว่าการกระทรวงการคลังมีอำนาจออกกฎกระทรวงกำหนดพิกัดอัตราภาษีสรรพสามิตสำหรับสินค้าและบริการไม่เกินอัตราท้ายพระราชบัญญัติดังกล่าว จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๔) พ.ศ. ๒๕๖๑[๑๕]ข้อ๔ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมอัตราภาษีสรรพสามิตสำหรับสินค้าน้ำมันดีเซลที่มีปริมาณกำมะถันผสมอยู่และน้ำมันดีเซลที่มีไบโอดีเซล ประเภทเมทิลเอสเตอร์ของกรดไขมันผสมอยู่ไม่เกินร้อยละ๗ และที่ไม่น้อยกว่าร้อยละ ๑๙ แต่ไม่เกินร้อยละ ๒๐ เพื่อเป็นการสนับสนุนการผลิตและส่งเสริมการใช้น้ำมันดีเซลบี ๒๐ อันเป็นการลดต้นทุนค่าขนส่งและค่าโดยสารสาธารณะรวมทั้งเป็นการช่วยเหลือและสนับสนุนเกษตรกรผู้ปลูกปาล์มน้ำมันอีกทางหนึ่ง จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๕) พ.ศ. ๒๕๖๒[๑๖]ข้อ๓กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมอัตราภาษีสรรพสามิตสำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คน ประเภทประหยัดพลังงานแบบพลังงานไฟฟ้าที่ได้รับการส่งเสริมการลงทุนตามกฎหมายว่าด้วยการส่งเสริมการลงทุนเพื่อส่งเสริมให้เกิดการลงทุนผลิตรถยนต์ไฟฟ้าในประเทศและแก้ไขเพิ่มเติมอัตราภาษีสรรพสามิตสำหรับรถยนต์กระบะที่มีความจุกระบอกสูบไม่เกิน๓,๒๕๐ ลูกบาศก์เซนติเมตร ที่มีการปล่อยฝุ่นละออง (PM) ไม่เกิน ๐.๐๐๕ กรัมต่อกิโลเมตร หรือที่ใช้น้ำมันดีเซล บี ๒๐เพื่อให้เกิดแรงจูงใจในการพัฒนาเครื่องยนต์ที่ช่วยให้ปล่อยฝุ่นละออง (PM) น้อยลง และสนับสนุนให้รถยนต์กระบะที่ใช้เครื่องยนต์ดีเซลใช้น้ำมันดีเซลบี ๒๐ เพื่อลดผลกระทบด้านสิ่งแวดล้อม จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๖) พ.ศ. ๒๕๖๒[๑๗]ข้อ๓กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรขยายระยะเวลาในการจัดเก็บภาษีสรรพสามิตในอัตราเดิมจนกระทั่งถึงวันที่๓๐ กันยายน ๒๕๖๓ เพื่อให้ผู้มีหน้าที่เสียภาษีสำหรับบุหรี่ซิกาแรตและเกษตรกรผู้เพาะปลูกต้นยาสูบมีระยะเวลาในการปรับตัวรวมทั้งเป็นการแก้ไขปัญหาการลดปริมาณการซื้อใบยาจากเกษตรกรผู้เพาะปลูกต้นยาสูบและแก้ไขเพิ่มเติมอัตราภาษีสรรพสามิตสำหรับยาเส้นอื่นนอกจากยาเส้นที่ผู้เพาะปลูกต้นยาสูบทำจากใบยาที่ปลูกและหั่นเองและได้ขายยาเส้นนั้นแก่ผู้ประกอบอุตสาหกรรมยาสูบเพื่อให้การจัดเก็บภาษีตามปริมาณของยาเส้นอื่นใกล้เคียงกับอัตราภาษียาสูบประเภทอื่น จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๗) พ.ศ. ๒๕๖๒[๑๘]ข้อ๔ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมอัตราภาษีสรรพสามิตสำหรับน้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เพื่อเป็นการส่งเสริมและสนับสนุนให้มีการผลิตและใช้น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่อันเป็นการช่วยเหลือและสนับสนุนเกษตรกรผู้ปลูกปาล์มน้ำมันอีกทางหนึ่ง จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๘) พ.ศ. ๒๕๖๒[๑๙]ข้อ ๑ กฎกระทรวงนี้ให้ใช้บังคับตั้งแต่วันที่ ๑ตุลาคม พ.ศ. ๒๕๖๒ เป็นต้นไปหมายเหตุ :- เหตุผลในการประกาศใช้กฎกระทรวงฉบับนี้คือ โดยที่เป็นการสมควรเพิ่มประเภทและกำหนดอัตราภาษีสรรพสามิตสำหรับสินค้าเครื่องดื่มประเภทเครื่องดื่มอื่นๆ และน้ำผลไม้ ที่มีการเติมสารอาหารหรือสารอื่นเพื่อให้สินค้าเครื่องดื่มประเภทนี้เป็นสินค้าทางเลือกเพื่อสุขภาพสำหรับผู้บริโภคและเป็นการส่งเสริมการส่งออกรวมทั้งเป็นการเพิ่มมูลค่าให้กับผลิตภัณฑ์และการบริการของอุตสาหกรรมดังกล่าว จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๙) พ.ศ. ๒๕๖๒[๒๐]ข้อ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์ในการจัดเก็บภาษีสรรพสามิตสำหรับยาเส้นที่ผลิตเพื่อขายให้แก่ผู้ประกอบอุตสาหกรรมยาสูบให้รวมถึงการขายผ่านผู้ค้าคนกลางด้วยเพื่อลดภาระในการประกอบธุรกิจของเกษตรกรรายย่อยและช่วยให้ผู้ประกอบอุตสาหกรรมยาสูบได้มีเวลาในการปรับตัว รวมทั้งแก้ไขปัญหาการเสียภาษีซ้ำซ้อนอันจะส่งผลดีต่ออุตสาหกรรมยาเส้นในภาพรวม และทำให้ระบบการจัดเก็บภาษีสรรพสามิตมีความเป็นธรรมยิ่งขึ้น จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๑๐) พ.ศ. ๒๕๖๒[๒๑]ข้อ๑ กฎกระทรวงนี้ให้ใช้บังคับตั้งแต่วันที่๑ มกราคม พ.ศ. ๒๕๖๓ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับโครงสร้างการจัดเก็บภาษีสรรพสามิตสำหรับสินค้ารถจักรยานยนต์จากการจัดเก็บภาษีตามความจุของกระบอกสูบเป็นการจัดเก็บภาษีตามปริมาณการปล่อยก๊าซคาร์บอนไดออกไซด์เพื่อสนับสนุนให้มีการลดการปล่อยก๊าซดังกล่าวซึ่งเป็นการช่วยแก้ไขปัญหาก๊าซเรือนกระจกตลอดจนสนับสนุนทิศทางการพัฒนาเทคโนโลยีการใช้พลังงานสะอาดในอนาคต ประกอบกับการประกอบอุตสาหกรรมรถจักรยานยนต์มีแนวโน้มจะปรับลดความจุกระบอกสูบของรถจักรยานยนต์ลงซึ่งอาจส่งผลให้รายได้ภาษีลดลงและก่อให้เกิดความไม่เป็นธรรมในการชำระภาษีระหว่างรถจักรยานยนต์ขนาดเล็กและขนาดใหญ่ จึงจำเป็นต้องออกกฎกระทรวงนี้กฎกระทรวงกำหนดพิกัดอัตราภาษีสรรพสามิต(ฉบับที่ ๑๑) พ.ศ. ๒๕๖๓[๒๒]ข้อ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากมีการแพร่ระบาดของโรคติดเชื้อไวรัสโคโรนา ๒๐๑๙ ซึ่งส่งผลกระทบต่อธุรกิจการท่องเที่ยวของประเทศไทยสมควรลดอัตราภาษีสรรพสามิตสำหรับน้ำมันเชื้อเพลิงเครื่องบินไอพ่นที่นำไปใช้เป็นเชื้อเพลิงสำหรับอากาศยานภายในประเทศ เพื่อกระตุ้นเศรษฐกิจภาคการท่องเที่ยวโดยเฉพาะการท่องเที่ยวเมืองรองซึ่งเป็นการกระจายรายได้และกระตุ้นเศรษฐกิจในระดับท้องถิ่นจึงจำเป็นต้องออกกฎกระทรวงนี้พรวิภา/เพิ่มเติม๓ กุมภาพันธ์๒๕๖๓นุสรา/ตรวจ๔ ตุลาคม ๒๕๖๓พิไลภรณ์/เพิ่มเติม๒๒ ตุลาคม ๒๕๖๓สุภาทิพย์/ตรวจ๒๘ ตุลาคม ๒๕๖๓[๑]ราชกิจจานุเบกษา เล่ม ๑๓๔/ตอนที่ ๙๕ ก/หน้า ๑๑๑/๑๖ กันยายน๒๕๖๐[๒]เพิ่มโดยกฎกระทรวงกำหนดพิกัดอัตราภาษีสรรพสามิต (ฉบับที่ ๒) พ.ศ. ๒๕๖๐[๓] เพิ่มโดยกฎกระทรวงกำหนดพิกัดอัตราภาษีสรรพสามิต(ฉบับที่ ๓) พ.ศ. ๒๕๖๐[๔]แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต (ฉบับที่ ๔) พ.ศ. ๒๕๖๑[๕]เพิ่มโดยกฎกระทรวงกำหนดพิกัดอัตราภาษีสรรพสามิต (ฉบับที่ ๔) พ.ศ. ๒๕๖๑[๖]แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต (ฉบับที่ ๕) พ.ศ. ๒๕๖๒[๗]แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต (ฉบับที่ ๖) พ.ศ. ๒๕๖๒[๘]แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต (ฉบับที่ ๗) พ.ศ. ๒๕๖๒[๙] เพิ่มโดยกฎกระทรวงกำหนดพิกัดอัตราภาษีสรรพสามิต(ฉบับที่ ๘) พ.ศ. ๒๕๖๒[๑๐] แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต(ฉบับที่ ๙) พ.ศ. ๒๕๖๒[๑๑]แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต (ฉบับที่ ๑๐) พ.ศ. ๒๕๖๒[๑๒] แก้ไขเพิ่มเติมโดยกฎกระทรวงกำหนดพิกัดอัตราภาษีสรรพสามิต(ฉบับที่ ๑๑) พ.ศ. ๒๕๖๓[๑๓] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๑๑๓/๑๖ กันยายน ๒๕๖๐[๑๔]ราชกิจจานุเบกษา เล่ม ๑๓๔/ตอนที่ ๑๑๔ ก/หน้า ๑/๓๑ตุลาคม ๒๕๖๐[๑๕]ราชกิจจานุเบกษา เล่ม ๑๓๕/ตอนที่ ๔๑ ก/หน้า ๑/๑๙ มิถุนายน ๒๕๖๑[๑๖]ราชกิจจานุเบกษา เล่ม ๑๓๖/ตอนที่ ๔๒ ก/หน้า ๑/๕ เมษายน ๒๕๖๒[๑๗] ราชกิจจานุเบกษาเล่ม ๑๓๖/ตอนที่ ๖๑ ก/หน้า ๑/๗ พฤษภาคม ๒๕๖๒[๑๘]ราชกิจจานุเบกษา เล่ม ๑๓๖/ตอนที่ ๖๔ ก/หน้า ๑/๑๔ พฤษภาคม ๒๕๖๒[๑๙] ราชกิจจานุเบกษาเล่ม ๑๓๖/ตอนที่ ๑๐๓ ก/หน้า ๙/๓๐ กันยายน ๒๕๖๒[๒๐] ราชกิจจานุเบกษาเล่ม ๑๓๖/ตอนที่ ๑๐๘ ก/หน้า ๑/๑๕ ตุลาคม ๒๕๖๒[๒๑] ราชกิจจานุเบกษาเล่ม ๑๓๖/ตอนที่ ๑๓๑ ก/หน้า ๑/๒๖ พฤศจิกายน ๒๕๖๒[๒๒] ราชกิจจานุเบกษาเล่ม ๑๓๗/ตอนที่ ๒๘ ก/หน้า ๑/๙ เมษายน ๒๕๖๓